VS001266
Datum: 1996-12-25T01:00:00.000+01:00
datum_sodbe_i_stopnje: 2001-10-23T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice
fischer: srednje hudi primeri
odskodnina: 1800000 SIT
opombe: II Ips 242/2003. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Komercialni tehnik.

## Škodni dogodek

Prometna nesrečia - zaradi nepravilne vožnje drugega voznika je zapeljal z avtom s ceste ter padel 5 metrov globoko.

## Poškodba

Udarnina desne polovice prsnega koša in desne nadlahti, udarnina glave desno temporalno, lažji pretres možganov.

## Telesne bolečine

500000 SIT 3 dni hude, 7 dni srednje hude, 7 dni srednje hude občasne, 2 meseca lahke, ki so prešle v bolečine pri obremenitvi v predelu desnega ramenskega sklepa. 1 mesec intenzivnejši glavobol, ki se je nato spreminjal v občasni glavobol, ki še sedaj persistira ob duševnih naporih.

#### Ambulantno zdravljenje

Specialistični pregledi v kirurški, očesni in nevrološki ambulanti.

#### Nevšečnosti med zdravljenjem

RTG preiskave, EEG in EMG pregled ter artrografski pregled desnega ramenskega sklepa.

## Strah

300000 SIT Ko se je na mestu same nesreče začel zavedati, je začel doživljati intenziven primarni strah tako zaradi sebe, kot zaradi svoje mladoletne hčerke in soproge (sopotnici v vozilu). Zmeren sekundarni strah za izid zdravljenja več mesecev.

## Zmanjšanje življenjske aktivnosti

1000000 SIT Omejena gibljivost desnega ramenskega sklepa in postkomocionalnega sindroma, ki se pojavlja v občasnih glavobolih in v bolečinah v notranjosti izza desnega očesa. Zaradi tega ima težave pri opravljanju del, ki zahtevajo vzročeno desno okončino, pri gospodinjskih opravilih in pri športnih aktivnostih, tako da ne more več igrati tenisa, ribari pa lahko le z levo roko in takrat, ko ni sonca. Postokomcionalni sindrom z glavobolom tipa hemikranije s fotofobijo daje tožnikovemu glavobolu migrenoformen značaj, kar pomeni, da ima poleg glavobolov 3-krat tedensko tudi probleme z glavo na soncu in je zato prisiljen nositi sončna očala. Delo z računalnikom ga utrudi, oko se mu zasolzi, tako da ne vidi in mora stran od računalnika. 50 odstotkov opisanih posledic je pripisati škodnemu dogodku, 50 odstotkov pa predhodni kraniocerebralni poškodbi izpred 27 leti.

---

ZOR člen 200, 203